CELEX: 62011CN0331
Language: mt
Date: 2011-06-30 00:00:00
Title: Kawża C-331/11: Rikors ippreżentat fit- 30 ta’ Ġunju 2011 — Il-Kummissjoni vs Is-Slovakkja

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/4
            
         Rikors ippreżentat fit-30 ta’ Ġunju 2011 — Il-Kummissjoni vs Is-Slovakkja
   (Kawża C-331/11)
   2011/C 282/07
   Lingwa tal-kawża: l-Islovakk
   
      Partijiet fil-kawża prinċipali
   
   
      Rikorrenti: Il-Kummissjoni Ewropea (rappreżentanti: A. Marghelis u A. Tokár, aġenti)
   
      Konvenuta: Ir-Repubblika Slovakka
   
      Talbiet tar-rikorrenti
   
   
               —
            
            
               tiddikjara li, billi ppermettiet il-funzjonament tal-landfill Žilina — Považský Chlmec mingħajr pjan ta’ kondizzjonament għas-sit u mingħajr ma ġiet adottata deċiżjoni definittiva dwar il-kwistjoni jekk l-imsemmija landfill tistax tkompli bl-attività tagħha abbażi ta’ pjan ta’ kondizzjonament approvat, ir-Repubblika Slovakka naqset milli twettaq l-obbligi tagħha taħt l-Artikolu 14(a), (b) u (ċ) tad-Direttiva tal-Kunsill 1999/31/KE, tas-26 ta’ April tal-1999, dwar ir-rimi ta’ skart f’ terraferma [landfill] (1).
            
         
               —
            
            
               tikkundanna lir-Repubblika Slovakka għall-ispejjeż.
            
         
      Motivi u argumenti prinċipali
   
   Il-landfill Žilina — Považský Chlmec qed titħaddem mingħajr ma ġie ppreżentat pjan ta’ kondizzjonament tagħha u mingħajr ma ġew approvati l-eventwali aġġustamenti abbażi tal-pjan ta’ kondizzjonament. Barra minn hekk, il-Kummissjoni titlob li l-Qorti tal-Ġustizzja tiddikjara li, billi ppermettiet il-funzjonament tal-landfill Žilina — Považský Chlmec mingħajr pjan ta’ kondizzjonament tas-sit u mingħajr ma ġiet adottata deċiżjoni definittiva dwar il-kwistjoni jekk l-imsemmija landfill tistax tkompli bl-attività tagħha abbażi ta’ pjan ta’ kondizzjonament approvat, ir-Repubblika Slovakka naqset milli twettaq l-obbligi tagħha taħt l-Artikolu 14(a), (b) u (ċ) tad-Direttiva tal-Kunsill 1999/31/KE, tas-26 ta’ April tal-1999, dwar ir-rimi ta’ skart f’ terraferma [landfill].
   
      (1)  ĠU Edizzjoni Speċjali bil-Malti, Kapitolu 15, Vol. 4, p. 228